# Uporaba

## Vklop/izklop

- Prepričajte se, da lahko stikalo za vklop/izklop uporabljate, ne da bi izpustili ročaj.

Za vklop delovne lučke potisnite stikalo za vklop/izklop (1) naprej, da se na stikalu pojavi . Delovna luč izboljša vidljivost v neposrednem delovnem območju.

- Ne glejte neposredno v delovno luč, ker bi vas lahko oslepila.

Za vklop električnega orodja potisnite stikalo za vklop/izklop (1) še bolj naprej, da se na stikalu pojavi I.

Za izklop električnega orodja in delovne lučke potisnite stikalo za vklop/izklop (1) nazaj, da se na stikalu pojavi 0.

Opomba: če se električno orodje samodejno izklopi zaradi izpraznjene ali pregrete akumulatorske baterije, izklopite električno orodje s stikalom za vklop/izklop (1).
Napolnite akumulatorsko baterijo oz. dovolite, da se ta ohladi, preden orodje ponovno vklopite. V nasprotnem primeru se lahko akumulatorska baterija poškoduje.

## Predizbira števila nihajev

Z nastavitvenim kolescem za izbiro števila nihajev (5) lahko število nihajev izberete tudi med delom.

Ustrezno število nihajev je odvisno od materiala in delovnih pogojev, določite pa ga lahko s praktičnim poizkusom.

Za žaganje, rezanje in brušenje trših materialov, na primer lesa ali kovin, priporočamo stopnjo števila nihajev „6“, za mehkejše materiale, na primer plastiko, pa stopnjo števila nihajev „4“.

Opomba: pri uporabi nekaterih nastavkov (npr. nastavkov za brušenje in grebenskih nastavkov) je treba število nihajev znižati na manj kot 2/3. Previsoko število nihajev močno poveča obrabo nastavkov, zato lahko postanejo predčasno neuporabni. Upoštevajte navodila na nastavkih ali njihovi embalaži.