# Ibrugtagning

## Tænd/sluk

- Kontrollér, at du kan trykke på tænd/sluk-knappen uden at slippe håndtaget.

Arbejdslyset tændes ved at skubbe tænd/sluk-knappen (1) fremad, så tegnet bliver synligt på knappen. Arbejdslyset forbedrer synsforholdene i det umiddelbare arbejdsområde.

- Se ikke direkte ind i arbejdslyset, det kan blænde dig.

El-værktøjet tændes ved at skubbe tænd/sluk-knappen (1) længere fremad, så tegnet "I" bliver synligt på knappen.

El-værktøjet og arbejdslyset slukkes ved at skubbe tænd/sluk-knappen (1) bagud, så tegnet "0" bliver synligt på knappen.

Bemærk: Hvis el-værktøjet slukkes automatisk på grund af afladet eller overophedet akku, skal du slukke el-værktøjet med tænd/sluk-kontakten (1).
Oplad akkuen, eller lad den køle af, før du tænder el-værktøjet igen. Ellers kan akkuen blive beskadiget.

## Forvalg af frekvens

Med indstillingshjulet til forvalg af frekvens (5) kan du forvælge frekvensen og ændre den under arbejdet.

Den nødvendige frekvens afhænger af materialet og arbejdsbetingelserne og kan bestemmes ved et praktisk forsøg.

Ved savning, overskæring og slibning af hårdere materialer som f.eks. træ eller metal anbefales frekvenstrin "6", og ved blødere materialer anbefales frekvenstrin "4".

Bemærk! Ved visse indsatsværktøjer (f.eks. slibeværktøjer og Riff-indsatsværktøjer) bør svingningstallet reduceres til højst 2/3. Hvis svingningstallet bliver for højt, øger det sliddet på indsatsværktøjerne betydeligt, så de svigter for tidligt. Overhold anvisningerne på indsatsværktøjer eller emballagen til indsatsværktøjerne.