# Igangsetting

## Inn-/utkobling

- Kontroller at du kan trykke på av/på-bryteren uten å slippe håndtaket.

For å slå på arbeidslyset skyver du av/på-bryteren (1) forover, slik at vises på bryteren. Arbeidslyset forbedrer sikten i det umiddelbare arbeidsområdet.

- Ikke se rett inn i arbeidslyset, ettersom du kan bli blendet.

For å slå på elektroverktøyet skyver du av/på-bryteren (1) lenger forover, slik at "I" vises på bryteren.

For å slå av elektroverktøyet og arbeidslyset skyver du av/på-bryteren (1) bakover, slik at "0" vises på bryteren.

Merknad: Slås elektroverktøyet automatisk av på grunn av utladet eller overopphetet batteri, slår du av elektroverktøyet med av/på-bryteren (1).
Lad batteriet eller avkjøl det før du slår på elektroverktøyet igjen. Ellers kan batteriet bli skadet.

## Forhåndsinnstille oscillasjonshastigheten

Med hjulet for innstilling av oscillasjonshastigheten (5) kan du stille inn nødvendig oscillasjonshastighet også under drift.

Nødvendig oscillasjonshastighet avhenger av materialet og arbeidsbetingelsene og kan bestemmes gjennom praktiske forsøk.

Oscillasjonshastighet "6" anbefales for saging og kapping av hardere materialer som for eksempel tre eller metall. Oscillasjonshastighet "4" er egnet for sliping eller bearbeiding av mykere materialer som plast.

Merk: Se informasjonen om maksimal oscillasjonshastighet på innsatsverktøyet eller på emballasjen til innsatsverktøyet. Bruk maksimalt oscillasjonshastighet "4" ved arbeid med innsatsverktøy som for eksempel slipe- og riff-innsatsverktøy. For høy oscillasjonshastighet øker slitasjen på innsatsverktøyet betydelig og kan føre til tidlig svikt ved innsatsverktøyet.