# Käyttöönotto

## Käynnistys ja pysäytys

- Varmista, että voit painaa käynnistyskytkintä irrottamatta otetta kädensijasta.

Käynnistä työvalo työntämällä käynnistyskytkintä (1) eteenpäin -asentoon. Työvalo parantaa näkyvyyttä työstettävällä alueella.

- Älä katso suoraan työvaloon, koska se voi aiheuttaa häikäistymisen.

Käynnistä sähkötyökalu työntämällä käynnistyskytkintä (1) edelleen eteenpäin "I"-asentoon.

Sammuta sähkötyökalu ja työvalo siirtämällä käynnistyskytkintä (1) taaksepäin "0"-asentoon.

Huomautus: jos sähkötyökalun toiminta katkeaa tyhjentyneen tai ylikuumentuneen akun takia automaattisesti, kytke siinä tapauksessa sähkötyökalun käynnistyskytkin (1) pois päältä.
Lataa akku tai anna sen jäähtyä, ennen kuin kytket sähkötyökalun uudelleen päälle. Muuten akku saattaa vaurioitua.

## Värähtelytaajuuden asetus

Voit säätää tarvittavan värähtelytaajuuden myös käytön aikana värähtelytaajuuden säätöpyörällä (5).

Tarvittava värähtelytaajuus riippuu materiaalista ja työolosuhteista ja sen voi määrittää käytännön testeillä.

Suosittelemme käyttämään kovien materiaalien (esimerkiksi puun tai metallin) sahaus-, katkaisu- ja hiontatöissä värähtelytaajuuden porrasta "6". Pehmeiden materiaalien (esimerkiksi muovin) hionnassa tai työstössä kannattaa käyttää värähtelytaajuuden porrasta "4".

Huomio: huomioi käyttötarvikkeissa tai käyttötarvikkeiden pakkauksissa annetut suurinta sallittua värähtelytaajuutta koskevat tiedot. Kun käytät tehtävässä esim. hioma- ja RIFF-käyttötarvikkeita, valitse värähtelytaajuuden portaaksi enintään "4". Liian suuri värähtelytaajuus lisää merkittävästi käyttötarvikkeiden kulumista tai voi johtaa niiden ennenaikaiseen rikkoutumiseen.