# คำเตือนเพื่อความปลอดภัย‌สำหรับ‌คัตเตอร์‌อเนกประสงค์

- เมื่อทำงานในบริเวณที่เครื่องมือตัดอาจสัมผัสสายไฟฟ้าที่ซ่อนอยู่ ต้องจับเครื่องมือไฟฟ้าตรงพื้นผิวจับที่หุ้มฉนวน หากเครื่องมือตัดสัมผัสสายที่ “มีกระแสไฟฟ้า” ไหลผ่าน จะทำให้ชิ้นส่วนโลหะที่ไม่ได้หุ้มฉนวนของเครื่องมือไฟฟ้าเกิด “มีกระแสไฟฟ้า” ด้วย และส่งผลให้ผู้ใช้งานเครื่องถูกไฟฟ้าดูดได้

- ใช้เครื่องหนีบหรือวิธีอื่นที่ได้ผลเพื่อยึดและหนุนชิ้นงานกับแท่นที่มั่นคง การจับชิ้นงานด้วยมือหรือยันไว้กับร่างกายจะไม่มั่นคง และอาจทำให้สูญเสียการควบคุมได้

- ใช้เครื่องมือไฟฟ้าสำหรับการขัดแห้งเท่านั้น หาก‌น้ำ‌เข้า‌ใน‌เครื่องมือ‌ไฟฟ้า จะ‌เพิ่ม‌ความเสี่ยง‌ต่อ‌การถูก‌ไฟฟ้า‌ดูด

- ระวังอันตรายจากไฟไหม้! หลีกเลี่ยงการทำให้‌วัสดุ‌ที่นำมาขัด‌และ‌เครื่องขัด‌ร้อนเกินไป ถ่ายเศษผง‌ออกจากภาชนะ‌เก็บผง‌ก่อน‌พักงาน‌ทุกครั้ง เศษผง‌ที่ได้‌จากการขัดซึ่งอยู่ในถุงกรองเศษผงหรือถุงกรองของเครื่องดูดฝุ่นอาจติดไฟได้ภายใต้เงื่อนไขที่ไม่เหมาะสม เช่น เมื่อเกิดประกายไฟขณะขัดโลหะ ทั้งนี้จะเป็นอันตรายอย่างยิ่งหาก‌เศษผงที่ได้จากการขัด‌ผสม‌ปนกับ‌เศษ‌สาร‌เคลือบเงา เศษ‌โพลี‌ยูรีเทน หรือ‌‌สาร‌เคมี‌อื่นๆ และ‌เมื่อ‌วัสดุ‌ที่นำมาขัด‌มี‌ความร้อน‌หลังจากเครื่อง‌ทำงาน‌เป็น‌เวลา‌นาน

- เอา‌มือ‌ออกห่าง‌จาก‌บริเวณ‌แนว‌เลื่อย อย่า‌เอื้อมมือ‌เข้าใต้‌ชิ้นงาน การสัมผัส‌กับ‌ใบเลื่อย‌จะ‌ทำให้‌บาดเจ็บ‌ได้

- ทำความสะอาดช่องระบายอากาศของเครื่องมือไฟฟ้าอย่างสม่ำเสมอ พัดลม‌ของ‌มอเตอร์‌จะ‌ดูด‌ผงฝุ่น‌เข้า‌ใน‌หม้อ‌ครอบ และ‌ผง‌โลหะ‌ที่‌พอก‌สะสม‌กัน‌มากๆ อาจ‌ทำให้‌เกิด‌อันตราย‌จาก‌ไฟฟ้า‌ได้

- ใช้เครื่องตรวจจับที่เหมาะสมเพื่อตรวจหาสายไฟฟ้าหรือท่อสาธารณูปโภคที่อาจซ่อนอยู่ในบริเวณทำงาน หรือติดต่อบริษัทสาธารณูปโภคในพื้นที่เพื่อขอความช่วยเหลือ การสัมผัสกับ‌สายไฟฟ้า‌อาจทำให้‌เกิด‌ไฟไหม้‌หรือ‌ถูก‌ไฟฟ้าดูด การทำให้‌ท่อแก๊ซ‌เสียหาย‌อาจทำให้‌เกิด‌ระเบิด การเจาะ‌เข้า‌ใน‌ท่อน้ำ‌ ทำให้‌ทรัพย์สิน‌เสียหาย

- จับเครื่องมือไฟฟ้าให้แน่นด้วยมือทั้งสองข้างและตั้งท่ายืนให้มั่นคงขณะทำงาน ท่านจะสามารถนำทางเครื่องมือไฟฟ้าได้ปลอดภัยกว่าเมื่อจับเครื่องด้วยมือทั้งสองข้าง

- สวมถุงมือป้องกันเมื่อเปลี่ยนเครื่องมือ เครื่องมือจะร้อนขึ้นเมื่อใช้งานเป็นเวลานาน

- อย่าขูดวัสดุที่เปียก (ต. ย. เช่น วอลเปเปอร์) หรือขูดบนพื้นผิวที่ชื้น หาก‌น้ำ‌เข้า‌ใน‌เครื่องมือ‌ไฟฟ้า จะ‌เพิ่ม‌ความเสี่ยง‌ต่อ‌การถูก‌ไฟฟ้า‌ดูด

- อย่าบำบัดพื้นผิวที่จะทำงานด้วยตัวทำละลายที่ประกอบด้วยของเหลว วัสดุจะร้อนขึ้นขณะขูด ซึ่งอาจทำให้เกิดไอระเหยที่เป็นพิษได้

- ต้องระมัดระวังเป็นพิเศษเมื่อใช้อุปกรณ์ขูดและมีด เครื่องมือนี้คมมาก มีความเสี่ยงที่จะเกิดการบาดเจ็บ

- เมื่อแบตเตอรี่ชำรุดและนำไปใช้งานอย่างไม่ถูกต้องอาจมีไอระเหยออกมาได้ แบตเตอรี่อาจเผาไหม้หรือระเบิดได้ให้สูดอากาศบริสุทธิ์และไปพบแพทย์ในกรณีเจ็บปวด ไอ‌ระเหย‌อาจ‌ทำให้‌ระบบ‌หายใจ‌ระคาย‌เคือง

- อย่าเปิดแบตเตอรี่ อันตราย‌จาก‌การลัด‌วงจร

- วัตถุที่แหลมคม ต. ย. เช่น ตะปูหรือไขควง หรือแรงกระทำภายนอก อาจทำให้แบตเตอรี่เสียหายได้ สิ่งเหล่านี้อาจทำให้เกิดการลัดวงจรภายในและแบตเตอรี่ไหม้ มีควัน ระเบิด หรือร้อนเกินไป

- ใช้เฉพาะแบตเตอรี่จากผลิตภัณฑ์ของผู้ผลิต ในลักษณะนี้ แบตเตอรี่แพ็คจะได้รับการปกป้องจากการใช้งานเกินกำลังซึ่งเป็นอันตราย

| ปกป้อง‌แบตเตอรี่จากความร้อน รวมทั้ง ต. ย. เช่น จากการถูกแสงแดดส่องต่อเนื่อง จากไฟ สิ่งสกปรก น้ำ และความชื้น อันตรายจากการระเบิดและการลัด‌วงจร