# Kasutuselevõtt

## Sisse-/väljalülitamine

- Veenduge, et saate lülitit (sisse/välja) käsitseda, ilma et lasete käepidemest lahti.

Töötule sisselülitamiseks lükake sisse-/väljalülitit (1) ettepoole nii et lülitil on näha . Töötuli parandab nähtavust vahetus tööpiirkonnas.

- Ärge suunake pilku otse vastu töötuld, see võib Teid pimestada.

Elektrilise tööriista sisselülitamiseks lükake siise-väljalülitit (1) edasi ettepoole, nii et lülitil on näha "I".

Elektrilise tööriista ja töötule väljalülitamiseks lülitage sisse-/väljalülitit (1) tahapoole, nii et lülitil on näha "0" .

Suunis: Kui elektriline tööriist lülitub tühjenenud või ülekuumenenud aku tõttu automaatselt välja, lülitage elektriline tööriist ka sisse-/väljalüliti (1) abil välja.
Laadige aku või laske sel jahtuda, enne kui te elektrilise tööriista jälle sisse lülitate. Vastasel korral võite akut vigastada.

## Võnkumiskiiruse eelvalimine

Võnkumiskiiruse eelvaliku seaderattaga (5) saate vajaliku võnkumiskiiruse ka töö ajal eelvalida.

Vajalik võnkumiskiirus oleneb materjalist ja töötingimustest ning see tuleb kindlaks teha praktilise katse käigus.

Võnkearvuastet "6" soovitatakse kasutada kõvemate materjalide, nagu nt puit või metall, saagimiseks ja järkamiseks. Võnkearvuaste "4" sobib pehmemate materjalide, nagu plastid, lihvimiseks või töötlemiseks.

Tähelepanu: järgige vahetatavatel tööriistadel või nende pakenditel toodud andmeid maksimaalse võnkearvu kohta. Töötage vahetatavate tööriistadega nagu näiteks vahetatavad lihvimis- ja riivimistööriistad maksimaalselt võnkearvuastmega "4". Liiga kõrge võnkearvu korral suureneb vahetatavate tööriistade kulumine oluliselt või võib põhjustada vahetatavate tööriistade enneaegset töökõlbmatuks muutumist.