# Paruošimas naudoti

## Įjungimas ir išjungimas

- Įsitikinkite, kad galite paspausti įjungimo-išjungimo jungiklį nepaleisdami rankenos.

Norėdami įjungti darbinę lemputę, stumkite įjungimo-išjungimo jungiklį (1) pirmyn, kad ant jungiklio matytųsi . Darbinė lemputė pagerina darbo srities matomumą.

- Nežiūrėkite tiesiogiai į darbinės lemputės šviesą, nes ji gali apakinti.

Norėdami įjungti elektrinį įrankį, toliau stumkite pirmyn įjungimo-išjungimo jungiklį (1), kad ant jungiklio matytųsi „I“.

Norėdami elektrinį įrankį ir darbinę lemputę išjungti, įjungimo-išjungimo jungiklį (1) pastumkite atgal, kad ant jungiklio matytųsi „0“.

Nuoroda: jei išsikrovus ar perkaitus akumuliatoriui elektrinis įrankis automatiškai išsijungia, tai įjungimo-išjungimo jungikliu (1) elektrinį įrankį išjunkite.
Prieš vėl įjungdami elektrinį įrankį, įkraukite akumuliatorių arba palaukite, kol jis atvės. Priešingu atveju ga‌li‌te sugadinti akumu‌liatorių.

## Švytavimo judesių skaičiaus išankstinis nustatymas

Su reguliavimo ratuku (5) reikiamą šlifavimo judesių skaičių galite nustatyti net ir įrankiui veikiant.

Reikiamas šlifavimo judesių skaičius priklauso nuo ruošinio ir darbo pobūdžio, jis optimaliai nu‌statomas bandymų būdu.

Pjaunant ar šlifuojant kietesnes medžiagas, pvz., medieną arba metalą, rekomenduojama rinktis „6“ švytavimo judesių skaičiaus pakopą.Minkštesnėms medžiagoms, pvz., plastikui, šlifuoti ir apdoroti yra skirta „4“ švytavimo judesių skaičiaus pakopa.

Dėmesio: neviršykite ant darbo įrankių arba ant darbo įrankių pakuotės nurodyto maksimalaus šlifavimo judesių skaičiaus. Dirbdami su tokiais darbo įrankiais kaip šlifavimo ir rifliuoti darbo įrankiai, pasirinkite ne aukštesnę kaip "4" švytavimo judesių skaičiaus pakopą. Jei šlifavimo judesių skaičius per didelis, labai padidėja darbo įrankių susidėvėjimas arba darbo įrankiai gali anksčiau laiko tapti nebetinkami naudoti.