# Пускане в експлоатация

## Включване и изключване

- Уверете се, че можете да задействате пусковия прекъсвач без пускане на дръжката.

За включване на работната светлина избутайте пусковия прекъсвач (1) напред, така че върху превключвателя да се покаже . Работната светлина осветява непосредствената зона на работа.

- Не гледайте непосредствено в работната лампа, можете да се заслепите.

За включване на електроинструмента преместете пусковия прекъсвач (1) още напред, така че върху превключвателя да се покаже "I".

За изключване на електроинструмента и работната светлина преместете пусковия прекъсвач (1) назад, така че върху превключвателя да се покаже "0".

Указание: Ако електроинструментът автоматично изключва поради разреден или прегрял акумулатор, то изключете електроинструмента с пусковия прекъсвач (1).
Заредете акумулатора, респ. оставете го да се охлади, преди отново да включите електроинструмента. Акумулаторната батерия може да бъде повредена.

## Регулиране на честотата на вибрациите

С помощта на потенциометъра (5) можете да изменяте честотата на вибрациите също и по време на работа.

Оптималната честота на вибрациите зависи от обработвания материал и работните условия и се определя най-точно чрез изпробване.

При рязане и шлифоване на по-твърди материали, напр. дървесина или метал, се препоръчва степен "6" на честотата на вибрациите, при по-меки материали, напр. пластмаса съответно степен "4".

Указание: При определени работни инструменти (напр. работни инструменти за шлайфане и рифеловане) броят на вибрациите трябва да се редуцира до максимум 2/3. Твърде висок брой вибрации увеличава износването на работните инструменти значително и може да доведе до предсрочното им повреждане. Моля, спазвайте данните върху работните инструменти или опаковката на работните инструменти.