# Üzembe helyezés

## Be- és kikapcsolás

- Gondoskodjon arról, hogy működtetni tudja a be-/kikapcsolót, anélkül, hogy ehhez el kellene engednie a fogantyút.

A munkalámpa bekapcsolásához tolja el előre a be-/kikapcsolót (1) úgy, hogy a kapcsolón jelenjen meg. A munkalámpa a közvetlen munkaterület látási viszonyainak javítására szolgál.

- Ne nézzen közvetlenül a munkahely megvilágító lámpába, az elvakíthatja Önt.

Az elektromos kéziszerszám bekapcsolásához tolja el előre tovább a be-/kikapcsolót (1) úgy, hogy a kapcsolón az „I” jel jelenjen meg.

Az elektromos kéziszerszám és a munkalámpa kikapcsolásához tolja el hátra a be-/kikapcsolót (1) úgy, hogy a kapcsolón a „0” jel jelenjen meg.

Figyelem: Ha az elektromos a már teljesen kimerült vagy túlhevült akkumulátor miatt automatikusan kikapcsol, akkor kapcsolja ki a (1) be-/kikapcsolóval az elektromos kéziszerszámot.
Töltse fel az akkumulátort, illetve hagyja azt lehűlni, mielőtt ismét bekapcsolja az elektromos kéziszerszámot. Az akkumulátor ellenkező esetben megrongálódhat.

## A rezgésszám előválasztása

A (5) rezgésszám előválasztó szabályozókerékkel a rezgésszámot előre ki lehet választani és üzem közben is meg lehet változtatni.

A szükséges rezgésszám a megmunkálásra kerülő anyagtól és a munkafeltételektől függ és gyakorlati próbával lehet meghatározni.

Keményebb anyagok, például fa vagy fémek fűrészelésekor, darabolásakor és csiszolásakor célszerű a „6” rezgésszám fokozatot, puhább anyagok, például műanyagok megmunkálásához pedig a „4” rezgésszám fokozatot használni.

Megjegyzés: Bizonyos betétszerszámoknál (pl. csiszoló- és RIFF betétszerszámoknál) a rezgésszámot max. 2/3-ra kell csökkenteni. A túl magas rezgésszám jelentősen megnöveli a betétszerszám kopását vagy a betétszerszám idő előtt használhatatlanná válhat. Kérjük, vegye figyelembe a betétszerszámon vagy a betétszerszám csomagolásán lévő adatokat.