# Uvedenie do prevádzky

## Zapínanie/vypínanie

- Zaistite, aby ste mohli ovládať vypínač bez toho, že by ste pustili rukoväť.

Na zapnutie pracovného svetla posuňte vypínač (1) dopredu tak, aby sa na spínači objavilo . Pracovné osvetlenie zlepšuje viditeľnosť v bezprostrednej pracovnej oblasti.

- Nepozerajte priamo do pracovného svetla, mohlo by vás oslepiť.

Na zapnutie elektrického náradia posuňte vypínač (1) ďalej dopredu tak, aby sa na spínači objavilo „I“.

Na vypnutie elektrického náradia a pracovného svetla posuňte vypínač (1) dozadu tak, aby sa na spínači objavilo „0“.

Upozornenie: Ak sa elektrické náradie automaticky vypne z dôvodu vybitia alebo prehriatia akumulátora, potom vypnite elektrické náradie vypínačom (1).
Prv než elektrické náradie znova zapnete, nabite akumulátor, príp. nechajte ho vychladnúť. Aku‌mu‌látor sa ináč môže poškodiť.

## Predvoľba frekvencie kmitov

Nastavovacím kolieskom predvoľby frekvencie kmitov (5) môžete nastaviť potrebnú frekvenciu kmitov aj počas prevádzky.

Potrebná hodnota frekvencie vibrácií závisí od materiálu a pracovných podmienok a dá sa zistiť praktickou skúškou.

Pri pílení, rezaní a brúsení tvrdších materiálov, ako napr. drevo alebo kov, sa odporúča stupeň frekvencie kmitov „6“, pri mäkších materiáloch, ako napr. plasty, sa odporúča stupeň frekvencie kmitov „4“.

Upozornenie: Pri niektorých vkladacích nástrojoch (napr. brúsnych a ryhovacích vkladacích nástrojoch) by sa mala frekvencia kmitov znížiť na maximálne 2/3. Príliš vysoká frekvencia kmitov výrazne zvyšuje opotrebovanie vložených nástrojov alebo môže viesť k predčasnému výpadku vkladacích nástrojov. Všímajte si preto údaje na vkladacích nástrojoch alebo na obale vkladacích nástrojov.