# Por- és forgácselszívás

Az ólomtartalmú festékrétegek, egyes fafaj‌ták, ásványok és fémek pora egészségkárosí‌tó hatású lehet. A poroknak a kezelő vagy a közel‌ben tartózkodó személyek által történő megérintése vagy belégzése allergikus reak‌ciók‌at és/vagy a légutak megbetegedését vonhatja maga után.
Egyes faporok, például tölgy- és bükkfaporok rákkeltő hatásúak, főleg ha a faanyag kezeléséhez más anyagokat is felhasználtak (kromát, favédő vegyszerek). A készülékkel azbesztet tartalmazó anyagokat csak szakembereknek szabad megmunkálniuk.

- A lehetőségek szerint használjon az anyagnak megfelelő porelszívást.
- Gondoskodjon a munkahely jó szellőztetéséről.
- Ehhez a munkához célszerű egy P2 szűrőosztályú porvédő álarcot használni.

A feldolgozásra kerülő anyagokkal kapcsolat‌ban tartsa be az adott országban érvényes előírásokat.

- Gondoskodjon arról, hogy a munkahelyén ne gyűlhessen össze por. A porok könnyen meggyulladhatnak.

## A porelszívás csatlakoztatása (lásd a A ábrát)

A (13) porelszívás csak a (14) csiszolólemezzel végzett munkákhoz használható, más betétszerszámok használata esetén nincs semmi haszna.

A csiszoláshoz csatlakoztasson mindig porelszívást.

A (13) porelszívás (külön tartozék) felszereléséhez vegye le a betétszerszámot és a (11) mélységi ütközőt.

Tolja rá a (13) porelszívást ütközésig a (8) szerszámbefogó egységen keresztül az elektromos kéziszerszám befogó nyakára. Forgassa el a porelszívót a kívánt helyzetbe (nem közvetlenül az elektromos kéziszerszám alatt). Nyomja meg a (16) rögzítő kart és ezzel rögzítse a porelszívót.

Illessze rá a (18) elszívó adaptert, amely a (19) elszívó tömlőhöz tartozik, a (17) elszívó csonkra. Kapcsolja össze a (19) elszívó tömlőt egy porszívóval (tartozék).

A különböző porszívókhoz való csatlakoztatás áttekintése ezen útmutató végén található.

A porszívónak alkalmasnak kell lennie a meg‌mun‌kálásra kerülő anyagból keletkező por elszívására.

Az egészségre különösen ártalmas, rákkeltő hatású vagy száraz porok elszívásához egy speciálisan erre a célra gyártott porszívót kell használni.