# Puštanje u rad

## Uključivanje/isključivanje

- Provjerite možete li pritisnuti prekidač za uključivanje/isključivanje bez otpuštanja ručke.

Za uključivanje radnog svjetla pomaknite prekidač za uključivanje/isključivanje (1) prema naprijed tako da se na prekidaču pojavi . Radno svjetlo poboljšava vidljivost u neposrednom području rada.

- Ne gledajte izravno u radno svjetlo jer vas ono može zaslijepiti.

Za uključivanje električnog alata pomaknite prekidač za uključivanje/isključivanje (1) dalje prema naprijed tako da se na prekidaču pojavi „I“.

Za isključivanje električnog alata i radnog svjetla pomaknite prekidač za uključivanje/isključivanje (1) prema natrag tako da se na prekidaču pojavi „0“.

Napomena: Ako se električni alat automatski isključuje zbog ispražnjene ili pregrijane aku-baterije, onda isključite električni alat pritiskom na prekidač za uključivanje/isključivanje (1).
Napunite aku-bateriju ili je ostavite da se ohladi prije ponovnog uključivanja električnog alata. Aku-baterija bi se inače mogla oštetiti.

## Prethodno biranje broja oscilacija

Kotačićem za prethodno biranje broja oscilacija (5) možete i tijekom rada prethodno odabrati potreban broj oscilacija.

Potreban broj oscilacija ovisi o materijalu i radnim uvjetima te se može odrediti praktičnim pokusom.

Stupanj broja oscilacija „6“ preporuča se pri piljenju i rezanju tvrdih materijala, kao npr. drva ili metala. Stupanj broja oscilacija „4“ prikladan je za brušenje ili obradu mekših materijala, kao npr. plastike.

Pažnja: Pridržavajte se podataka o maksimalnom broju oscilacija na radnim alatima odn. pakiranju radnog alata. S radnim alatima, kao što su npr. brusni i radni alati sa zubima, radite s maksimalnim stupnjem broja oscilacija „4“. Previsoki broj oscilacija znatno povećava trošenje radnog alata ili može uzrokovati prerani kvar radnog alata.