# Uvedenie do prevádzky

## Zapínanie/vypínanie

- Zaistite, aby ste mohli ovládať vypínač bez toho, že by ste pustili rukoväť.

Na zapnutie pracovného svetla posuňte vypínač (1) dopredu tak, aby sa na spínači objavilo . Pracovné osvetlenie zlepšuje viditeľnosť v bezprostrednej pracovnej oblasti.

- Nepozerajte priamo do pracovného svetla, mohlo by vás oslepiť.

Na zapnutie elektrického náradia posuňte vypínač (1) ďalej dopredu tak, aby sa na spínači objavilo „I“.

Na vypnutie elektrického náradia a pracovného svetla posuňte vypínač (1) dozadu tak, aby sa na spínači objavilo „0“.

Upozornenie: Ak sa elektrické náradie automaticky vypne z dôvodu vybitia alebo prehriatia akumulátora, potom vypnite elektrické náradie vypínačom (1).
Prv než elektrické náradie znova zapnete, nabite akumulátor, príp. nechajte ho vychladnúť. Aku‌mu‌látor sa ináč môže poškodiť.

## Predvoľba frekvencie kmitov

Nastavovacím kolieskom predvoľby frekvencie kmitov (5) môžete nastaviť potrebnú frekvenciu kmitov aj počas prevádzky.

Potrebná hodnota frekvencie vibrácií závisí od materiálu a pracovných podmienok a dá sa zistiť praktickou skúškou.

Pri pílení a rezaní tvrdších materiálov, ako napr. drevo alebo kov, sa odporúča stupeň frekvencie kmitov „6“. Stupeň frekvencie kmitov „4“ je vhodný na brúsenie alebo opracovávanie mäkších materiálov, ako je plast.

Pozor: Dodržujte údaje o maximálnom stupni frekvencie kmitov uvedené na pracovných nástrojoch alebo obale pracovných nástrojov. S pracovnými nástrojmi, ako sú napr. brúsne pracovné nástroje a pracovné nástroje so zrnami zo spekaného karbidu, pracujte maximálne so stupňom frekvencie kmitov „4“. Príliš vysoká frekvencia kmitov výrazne zvyšuje opotrebovanie pracovného nástroja alebo môže spôsobiť predčasné zničenie pracovného nástroja.