# Uporaba

## Vklop/izklop

- Prepričajte se, da lahko stikalo za vklop/izklop uporabljate, ne da bi izpustili ročaj.

Za vklop delovne lučke potisnite stikalo za vklop/izklop (1) naprej, da se na stikalu pojavi . Delovna luč izboljša vidljivost v neposrednem delovnem območju.

- Ne glejte neposredno v delovno luč, ker bi vas lahko oslepila.

Za vklop električnega orodja potisnite stikalo za vklop/izklop (1) še bolj naprej, da se na stikalu pojavi I.

Za izklop električnega orodja in delovne lučke potisnite stikalo za vklop/izklop (1) nazaj, da se na stikalu pojavi 0.

Opomba: če se električno orodje samodejno izklopi zaradi izpraznjene ali pregrete akumulatorske baterije, izklopite električno orodje s stikalom za vklop/izklop (1).
Napolnite akumulatorsko baterijo oz. dovolite, da se ta ohladi, preden orodje ponovno vklopite. V nasprotnem primeru se lahko akumulatorska baterija poškoduje.

## Predizbira števila nihajev

Z nastavitvenim kolescem za izbiro števila nihajev (5) lahko število nihajev izberete tudi med delom.

Ustrezno število nihajev je odvisno od materiala in delovnih pogojev, določite pa ga lahko s praktičnim poizkusom.

Stopnjo števila nihajev „6“ priporočamo za žaganje in rezanje trših materialov, kot so les in kovine. Stopnja števila nihajev „4“ je primerna za brušenje ali obdelavo mehkejših materialov, kot je plastika.

Pozor: upoštevajte navedbe o največjem dovoljenem številu nihajev na nastavkih oz. njihovi embalaži. Pri delu z nastavki, kot so brusilni nastavki in nastavki z nazobčanim robom, uporabljajte stopnjo števila nihajev „4“ ali nižjo. Previsoko število nihajev močno poveča obrabo nastavkov, zato lahko postanejo predčasno neuporabni.