# Paruošimas naudoti

## Įjungimas ir išjungimas

- Įsitikinkite, kad galite paspausti įjungimo-išjungimo jungiklį nepaleisdami rankenos.

Norėdami įjungti darbinę lemputę, stumkite įjungimo-išjungimo jungiklį (1) pirmyn, kad ant jungiklio matytųsi . Darbinė lemputė pagerina darbo srities matomumą.

- Nežiūrėkite tiesiogiai į darbinės lemputės šviesą, nes ji gali apakinti.

Norėdami įjungti elektrinį įrankį, toliau stumkite pirmyn įjungimo-išjungimo jungiklį (1), kad ant jungiklio matytųsi „I“.

Norėdami elektrinį įrankį ir darbinę lemputę išjungti, įjungimo-išjungimo jungiklį (1) pastumkite atgal, kad ant jungiklio matytųsi „0“.

Nuoroda: jei išsikrovus ar perkaitus akumuliatoriui elektrinis įrankis automatiškai išsijungia, tai įjungimo-išjungimo jungikliu (1) elektrinį įrankį išjunkite.
Prieš vėl įjungdami elektrinį įrankį, įkraukite akumuliatorių arba palaukite, kol jis atvės. Priešingu atveju ga‌li‌te sugadinti akumu‌liatorių.

## Švytavimo judesių skaičiaus išankstinis nustatymas

Su reguliavimo ratuku (5) reikiamą šlifavimo judesių skaičių galite nustatyti net ir įrankiui veikiant.

Reikiamas šlifavimo judesių skaičius priklauso nuo ruošinio ir darbo pobūdžio, jis optimaliai nu‌statomas bandymų būdu.

Pjaunant ar šlifuojant kietesnes medžiagas, pvz., medieną arba metalą, rekomenduojama rinktis „6“ švytavimo judesių skaičiaus pakopą, o pjaunant minkštesnes medžiagas, pvz., plastiką, „4“ švytavimo judesių skaičiaus pakopą.

Nuoroda: dirbant su tam tikrais elektriniais įrankiais (pvz., šlifavimo ir rifliuotais darbo įrankiais) judesių skaičių reikia sumažinti iki maks. 2/3. Didelis judesių skaičius labai padidina darbo įrankių susidėvėjimą arba darbo įrankiai anksčiau laiko gali tapti nebetinkami naudoti. Prašome laikytis ant darbo įrankių arba ant darbo įrankių pakuotės pateiktų nurodymų.